Petak, 18. ožujka 2022.



Dobro jutro, evo današnja zadaća!

PRIRODA I DRUŠTVO- **NAŠE MJESTO - uvježbavanje i ponavljanje**

Ponovi sadržaje:

1. Mjesto u kojemu živim
2. Prirodni oblici u našem okružju
3. Zanimanja ljudi u mjestu
4. Vrijednost rada i štednja
5. Kulturna i prirodna baština našeg mjestu
6. Ustanove u mjestu

Razmisli i **usmeno odgovori** na pitanja za kviz odgovorom ***točno/netočno.***

1. U gradovima živi velik broj ljudi.
2. Svako naselje ima svoj naziv.
3. U središtu mjesta najčešće se nalaze seoski ili gradski

trgovi.

1. Svi stanovnici trebaju se brinuti o čistoći i urednosti

svoga naselja.

1. U mjestu u kojemu živim i njegovoj okolici prevladava nizinsko zemljište – nizina.
2. U mjestu u kojemu živim i njegovoj okolici prevladava izdignuto, brežuljkasto zemljište.
3. U mjestu u kojemu živim i njegovoj okolici prevladavaju gore.
4. Mjesto u kojemu živim i njegova okolica je uz Jadransko more.
5. Ljudi ne moraju završiti određenu školu da bi obavljali neko zanimanje.
6. Sva su zanimanja jednako vrijedna i važna.
7. Ljudi radom zarađuju novac.
8. Ljudima nije potreban novac da bi kupili sve što im je potrebno za život.
9. Novac možemo neoprezno i bezbrižno trošiti.
10. Povijesna baština nekog mjesta obuhvaća značajne događaje iz prošlosti i blagdane koji su značajni za to mjesto.
11. Kulturnu baštinunekog mjesta čine građevine, spomenici i dijelovi naselja iz prošlosti.
12. Kulturnu baštinu nekog mjesta čine moderni trgovački centri u mjestu.
13. Prirodna baštinaobuhvaća prirodne posebnosti i dijelove prirode koji su zaštićeni kako bi se očuvala njihova vrijednost.
14. Muzej je ustanova u kojoj možemo vidjeti vrijedne i zanimljive predmete.

Riješi zadatke u radnoj bilježnici (sve zadatke koje do sada nisi riješio od 73. do 85.str.).

Sljedeći sat pišemo ispit znanja.

**HRVATSKI JEZIK –** Očev dan


Sutra obilježavamo **Očev dan.**


*Razmisli malo o svom tati! Koliko vremena s njim provodiš, što ti je najdraže raditi s tatom, što ti tata svakodnevno pomaže, zašto voliš tatu…*

*Sada otvori svoju pisanku. Napiši naslov* **Moj tata.**

Opiši svog tatu (kako izgleda i koje osobine ima).

Opisuj po planu opisa. U kvadratiću ti je podsjetnik kojim redoslijedom opisujemo.

Pročitaj tati svoj sastavak. To će mu biti najljepši dar! 



Pozdrav od učiteljice! 